เรื่องร้องเรียน (ถนน) วันที่ 2022-06-23 08:22:57 — แขวงมีนบุรี เขตมีนบุรี กรุงเทพมหานคร
ไม่พบการปฏิบัติงานในลานกีฬาชุมชนเคหะชุมชนบางชันตามที่สำนักงานเขตมีนบุรีได้ขึ้นทะเบียนเป็นลานกีฬากรุงเทพมหานครขนาด a ซึ่งจะทำให้ได้รับจัดสรรงบประมาณในการจัดจ้างเจ้าหน้าที่ประจำลานกีฬา 1 คนต่อ 1 ลาน
ทำให้ประชาชนที่เข้าใช้บริการลานกีฬาขนาด a กว่า 100 คนต่อวัน ไม่ได้ประโยชน์จากการจัดตั้งเป็นลานกีฬาขนาด A เนื่องจากฝ่ายพัฒน์ นำงบประมาณที่ได้รับจัดสรรไปจัดจ้างพรรคพวกตัวเองที่ไม่มีศักยภาพที่จะเข้ามาดูแลลานกีฬานูรุ้นอิสลามอิสลามหรือลานกีฬาสุขาทองโครงการ 2 และร้านอื่นๆตามที่ฝ่ายพัฒกล่าวอ้าง
คลิปเสียงต่อไปนี้เป็นคลิปเสียงของผู้อำนวยการเขตนายไพโรจน์ จันทรอด อ้างการใช้โดรมิตของผู้บังคับบัญชา ปรับเปลี่ยนมาตรฐานลานกีฬาเพื่อประโยชน์ให้กับพรรคพวกของตัวเอง
คลิปเสียงที่ผู้บริหารสำนักงานเขตมีนบุรีที่อ้างการใช้ดุลพินิจของผู้บังคับบัญชา 
1.ปรับเปลี่ยนระเบียบมาตรฐานลานกีฬากรุงเทพฯ ซึ่งกำหนดโดยสำนักวัฒนธรรมกีฬาและการท่องเที่ยวเป็นมาตรฐานเดียวกันทั้ง 50 เขต 
2.การกล่าวอ้างนี้ไม่ใช่เพื่อผลประโยชน์ของประชาชน แต่เป็นเรื่องผลประโยชน์ ของพรรคพวกเด็กเส้นเด็กนาย ที่ไม่เล่นกีฬาไม่มีความรู้พื้นฐานด้านกีฬา และไม่สามารถปฏิบัติงานในลานกีฬาได้ ตามมาตรฐานลานกีฬากรุงเทพมหานคร ที่สำนักงานเขตได้ขอขึ้นทะเบียนไว้
3. การกล่าวอ้างดังกล่าวไม่ก่อให้เกิดการพัฒนาอย่างสร้างสรรค์ เพราะคนที่มีศักยภาพก็จะหยุดการพัฒนาตนเอง และเมื่อผู้ที่มีหน้าที่ตามตำแหน่งหยุดการพัฒนาตนเองแล้วจะสามารถพัฒนาประชาชนรวมไปถึงประเทศชาติได้อย่างไร
4. การกล่าวอ้างดังกล่าวสวนทางกับระเบียบมาตรฐานลานกีฬากรุงเทพมหานคร ที่ต้องการจัดจ้างบุคลากรที่มีศักยภาพสูงสุดเข้ามาปฏิบัติงานในลานกีฬาขนาด A 1 คนต่อ 1 ลาน เนื่องจากมีพื้นที่กว้าง มีชนิดกีฬาที่หลากหลายให้บริการ มีจำนวนผู้ใช้บริการมาก ส่วนคนที่มีศักยภาพน้อยกว่า ก็ให้เริ่มต้นด้วยการดูแลลานขนาด C จำนวน6ลานต่อ1คน ซึ่งเป็นลานกีฬาขนาดเล็ก ผู้ใช้บริการน้อยและชนิดกีฬาที่ให้บริการเพียง 1-2 ชนิดกีฬาหรือไม่มีเลย เมื่อมีความสามารถมากขึ้น ก็พัฒนาตนเองขึ้นมาดูแลลานขนาด B จำนวน 4 ลานต่อ 1 คน และพัฒนาต่อขึ้นไปเป็นลานขนาด A
5. คนที่ไม่มีศักยภาพ ในตำแหน่งอาสาสมัครลานกีฬาจะสามารถเข้ามาทำงานได้อย่างไร หากไม่ใช่ท่านเป็นคนอนุมัติ ไม่ว่าจะเป็นตอนรับสมัครหรือประเมินต่อสัญญาในแต่ละปี
6.การกล่าวอ้างดังกล่าวยังขัดต่อพรบ.มาตรฐานจริยธรรมที่ข้าราชการพึงมี มาตรา ๒๕๘ ข. ด้านการบริหารราชการแผ่นดิน(๔)ให้มีการปรับปรุงและพัฒนาการบริหารงานบุคคลภาครัฐเพื่อจูงใจให้ผู้มีความรู้ความสามารถอย่างแท้จริงเข้ามาทำงานในหน่วยงานของรัฐ และสามารถเจริญก้าวหน้าได้ตามความสามารถ และผลสัมฤทธิ์ของงานของแต่ละบุคคล มีความซื่อสัตย์สุจริต กล้าตัดสินใจและกระทำในสิ่งที่ถูกต้อง โดยคิดถึงประโยชน์ส่วนรวมมากกว่าประโยชน์ส่วนตัว มีความคิดสร้างสรรค์และคิดค้นนวัตกรรมใหม่ ๆเพื่อให้การปฏิบัติราชการและการบริหารราชการแผ่นดินเป็นไปอย่างมีประสิทธิภาพ และมีมาตรการคุ้มครองป้องกันบุคลากรภาครัฐจากการใช้อำนาจโดยไม่เป็นธรรมของผู้บังคับบัญชา
7. การกล่าวอ้างดังกล่าวยังอาจมีความผิดตามประมวลกฎหมายอาญา มาตรา ๑๕๗  ผู้ใดเป็นเจ้าพนักงาน ปฏิบัติหรือละเว้นการปฏิบัติหน้าที่โดยมิชอบ เพื่อให้เกิดความเสียหายแก่ผู้หนึ่งผู้ใด หรือปฏิบัติหรือละเว้นการปฏิบัติหน้าที่โดยทุจริต ต้องระวางโทษจำคุกตั้งแต่หนึ่งปีถึงสิบปี หรือปรับตั้งแต่สองหมื่นบาทถึงสองแสนบาท หรือทั้งจำทั้งปรับ